Urbodomo de Porto

Urbodomo de Porto () estas la konstruaĵo kiu estas sidejo de la municipo Porto, Portugalio, kies konstruado startis en 1920, laŭ projekto de la arkitekto Correia da Silva.Edifício Paços do Concelho - Autarquia - Câmara Municipal do Porto  alirita en 2016-07-13 el www.cm-porto.pt

La verkon oni planis ene de la klopodoj por etendo de la urba centro de la urbo, fare de la angla arkitekto Barry Parker aprobita en 1916. Tio rezultis en la etendo norden de la placo Praça da Liberdade, malferme al la Avenuo Aliancanoj kaj al la placo Praça do General Humberto Delgado. Spite la fakton, ke la konstruado startis en 1920, la verkoj por la konstruaĵo suferis nombrajn interrompojn, kaj oni adoptis ŝanĝojn al la dekomenca projekto, fare ĉefe de la arkitekto Carlos João Chambers Ramos. La municipaj servoj instaliĝis en la nova konstruaĵo nur en 1957.

La konstruaĵo havas ses etaĝojn, kelon kaj du internajn kortojn. La centra turo, 70 m alta kun horloĝo de kariljono, estas  alirebla per interna ŝtuparo de 180 ŝtupoj. La interno, el marmoro kaj granito, estas riĉe ornamita.

La fasado el granito (elfosita komence de la 20-a jarcento de la ŝtonminejoj de São Gens, en la municipo Matosinhos) estas ornamita per skulptaĵoj de José Sousa Caldas kaj de Henrique Moreira, reprezentantaj aktivecoj ligitaj historie al Porto, kiel estas vitkultivado, industrio kaj navigado.

Antaŭ la konstruaĵo estas statuo de la poeto Almeida Garrett (1799-1854), verko de 1954 de la skulptisto Barata Feio. 

Referencoj

 Eksteraj ligiloj 

 oficiala retejo de Câmara Municipal do Porto 
 Paços do Concelho do Porto - Cepese



Kategorio:Klasikismaj konstruaĵoj
Kategorio:Porto
Kategorio:Kulturo de Portugalio
Kategorio:Monumentoj en Portugalio
Kategorio:Palacoj